Mai multe teatre naţionale trag un semnal de alarmă: au crescut salariile în teatre, dar actorii n-au ce juca, nu mai sunt bani pentru spectacole noi. Regizorul Tompa Gabor, directorul celui mai premiat teatru din România, Teatrul Maghiar din Cluj, spune că activitatea instituţiei e aproape paralizată. În această stagiune, publicul va trebui să se mulţumească doar cu două-trei premiere.

COOLTURA. Mai puțini bani pentru spectacolele noi de teatru EMBED VIDEO LINK CU VIDEO Embed: Link:

Regizorul Tompa Gabor spune că niciodată până acum realizarea spectacolelor n-a fost pusă în pericol la Teatrul Maghiar pe care-l conduce. Guvernul a mărit anul trecut salariile în teatre, dar subvențiile pentru premiere au scăzut.

Tompa Gabor spune că și Festivalul Interferențe, pe care-l organizează Teatrul Maghiar, e periclitat anul acesta. Fără o promisiune fermă a Ministerului Culturii, nu se pot face contracte cu trupe din străinătate.

Aceeași situație este și la Teatrul Național din Iași, care are o cincime din bugetul pentru spectacole din anii trecuți.

La Opera de Iași, din lipsă de bani, spectacolele cu mai mulți colaboratori nu se prea joacă.

Avem și replica Ministerului Culturii la afirmațiile lui Tompa Gabor, care arată, într-un comunicat, că a fost aprobată suma de 1.250.000 lei prin suplimentarea bugetului de venituri și cheltuieli al instituției.

CUVINTE CHEIE gábor tompa, salarii actori, teatre Articole pe aceeaşi temă

ŞTIRILE ZILEI